A Magyar Nemzeti Bank 27 millió forint piacfelügyeleti bírságot szabott ki a Safis-EVO Zrt.-re visszafizetendő pénzeszközök engedély nélküli elfogadása miatt – derül ki a jegybank sajtóközleményéből.

A társaság visszafizetési kötelezettség vállalása mellett üzletszerűen kínált - nyereség részesedési jogként reklámozott - befektetési lehetőséget ügyfeleinek, de a jegybank most véglegesen megtiltotta, hogy a társaság az MNB engedélye nélkül pénzügyi szolgáltatási tevékenységet végezzen.

Vizsgálata során az MNB megállapította, hogy a társaság által több ezer magyar ügyfélnek elektronikus levélben kínált befektetési lehetőséget. A társaság különböző startup-cégek, magyar feltalálók által fejlesztett világraszóló öko-találmányok - például zéróponti víz, tűzálló fa, Rubik-kocka méretű kazán - piacra vitele céljából gyűjtött forrást - írták.